П Р О Т О К О Л  № 28
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 21.11.2025 г. 

Днес, 21.11.2025 г. /петък/ от 11.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
 		  Севдалин Мавров 
  Стефан Гроздев 

На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Маргарита Лакова и  Надежда Стоянчева – главни експерти-съдебна администрация, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  07.11.2025 г. – 21.11.2025 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Окръжен съд – Благоевград за предстоящо придобиване право на пенсия за осигурителен стаж и възраст на съдебен служител, заемащ длъжност „административен секретар“, считано от 11.12.2025 г.
и
1.1.1. НЕ ВЪЗРАЗЯВА оставането на работа до 31.12.2025 г. на съдебния служител, заемащ длъжност „административен секретар“.
1.1.2. НЕ ВЪЗРАЗЯВА назначаване по реда на чл. 343, ал. 2 от ЗСВ , считано от 01.01.2026 г. на съдебен служител, заемащ длъжност „съдебен деловодител“ на длъжност „административен секретар“, в случай че  съдебният служител отговаря на изискванията за заемане на длъжността, в Окръжен съд – Благоевград.
1.1.3. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Окръжен съд – Благоевград.

1.2. ПРИЕМА ЗА СВЕДЕНИЕ уведомлението от председателя на Административен съд –Враца за предстоящо придобиване право на пенсия за осигурителен стаж и възраст на съдебен служител „работник, поддръжка сгради“, считано от 31.12.2025 г. 
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „работник, поддръжка сгради“, в Административен съд –Враца.

1.3. ПРИЕМА ЗА СВЕДЕНИЕ уведомлението от председателя на Окръжен съд – Кюстендил за предстоящо прекратяване на трудовото правоотношение със съдебен служител на длъжност „съдебен секретар“, считано от 01.01.2026 г., поради назначаването на съдебния служител на длъжност „съдебен деловодител“, съгласно решение по протокол № 21/17.09.2025 г. на комисията.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност  „съдебен секретар“ в Окръжен съд – Кюстендил.

1.4. ПРИЕМА ЗА СВЕДЕНИЕ уведомлението от председателя на Районен съд – Смолян за прекратено трудово правоотношение със съдебен служител на длъжност „човешки ресурси“, считано от 03.11.2025 г. 
С решение по протокол  26/07.10.2025 г. на Съдийската колегия на ВСС щатната бройка за длъжността е съкратена, считано от 15.11.2025 г.

1.5. ПРИЕМА ЗА СВЕДЕНИЕ уведомлението от председателя на Районен съд – Хасково за предстоящо прекратяване на трудовото правоотношение, считано от 01.12.2025 г., със съдебен служител на длъжност „съдебен деловодител“, поради преместването му в ОС-Хасково и със съдебен служител на длъжност „шофьор, същият и куриер“, поради преместването му в РП-Хасково.
и
ДАВА СЪГЛАСИЕ за предприемане на действия по назначаване на съдебни служители на 1 /една/ щ. бр. за длъжност „съдебен деловодител“ и 1 /една/ щ. бр. за длъжност „шофьор, същият и куриер“ по реда на чл. 343 от ЗСВ и чл. 138 от ПАС в Районен съд – Хасково.

1.6. ПРИЕМА ЗА СВЕДЕНИЕ уведомлението от председателя на Районен съд – Велико Търново за предстоящо прекратяване на трудовото правоотношение със съдебен служител, заемащ длъжност „съдебен деловодител“, считано от 02.12.2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Велико Търново.

1.7. ПРИЕМА ЗА СВЕДЕНИЕ уведомлението от председателя на Административен съд – Плевен за назначаване на съдебен служител на длъжност „съдебен секретар“ след проведен конкурс, съгласно решение на комисията по протокол № 20/10.09.2025 г. 

1.8. ПРИЕМА ЗА СВЕДЕНИЕ уведомлението от председателя на Районен съд - Плевен за прекратено трудово правоотношение със съдебен служител на длъжност „съдебен деловодител“ в наказателно отделение, считано от 10.11.2025 г. 
и
1.8.1. НЕ ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“ в Районен съд – Плевен.
1.8.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“ по щата на Районен съд – Плевен.
МОТИВИ: Ниска натовареност на съда, което е тенденция за последните години. Броят на делата за разглеждане от един съдия месечно за първото полугодие на 2025 г. е 46,61 при 63,10 средно за районните съдилища в областните градове и нарежда РС-Плевен на 23 място от общо 27. По щат съдът разполага с 25 щ. бр. за съдия и 19 щ. бр. за „съдебен деловодител“, което е над приетото за оптимално съотношение 2 : 1. Освен посочените бройки съдът разполага и с 2 щ. бр. за „съдебен деловодител-регистратура“ и 1 щ. бр. за „съдебен деловодител-архив“. 
Въпреки ниското съотношение съдебни служители/съдии комисията счита, че при добра организация на работния процес, съдът би могъл да се справи и с ресурс под средния предвид ниската натовареност, както и съотношението  съдебни деловодители/съдии.
1.8.3. ИЗПРАЩА решението на председателя на Районен съд – Плевен, за становище, което да изпрати в тридневен срок след получаването му.

1.9. ПРИЕМА ЗА СВЕДЕНИЕ уведомлението от председателя на Районен съд – Бяла за назначаване на съдебен служител на длъжност „съдебен секретар“ след проведен конкурс, съгласно решение на комисията по протокол № 16/02.07.2025 г., както и за откриване на нова конкурсна процедура за заемане на 1 /една/ щ. бр. за длъжност „съдебен секретар“.

1.10. ПРИЕМА ЗА СВЕДЕНИЕ уведомлението от председателя на Административен съд – Варна за предстоящо прекратяване на трудовото правоотношение със съдебен служител на длъжност „човешки ресурси“, считано от 01.01.2026 г.
и
1.10.1. НЕ ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „човешки ресурси“ в Административен съд – Варна.
1.10.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „човешки ресурси“ по щата на Административен съд – Варна.
МОТИВИ: Високо съотношение съдебни служители/съдии – 3,21 при 2,92 средно за административните съдилища. Налице е възможност за разпределение функциите на длъжността „човешки ресурси“ на други съдебни служители. Комисията счита, че изпълнението на дейността по поддържането на кадровите досиета на съдиите и съдебните служители може да бъде възложена на счетоводителя и административния секретар на АдмС-Варна.
1.10.3. ИЗПРАЩА решението на председателя на Административен съд – Варна, за становище, което да изпрати в тридневен срок след получаването му.

1.11. ПРИЕМА ЗА СВЕДЕНИЕ уведомлението от председателя на Районен съд – Бургас за предстоящо прекратяване на трудовото правоотношение със съдебен служител на длъжност „чистач“, считано от 01.01.2026 г. 
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ в Районен съд – Бургас.

2. ОТНОСНО: Становище рег. индекс ВСС-16168/17.11.2025 г. от председателя на Районен съд – Балчик относно решение на КСА-СК по протокол № 21/17.09.2025 г., т. 2 за съкращаване на 1 /една/ щ. бр. за длъжност „завеждащ служба“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището от председателя на Районен съд – Балчик относно решение на КСА-СК по протокол № 21/17.09.2025 г., т. 2.
2.2. ПОТВЪРЖДАВА решението си по протокол № 21/17.09.2025 г., т. 2 за съкращаване на 1 /една/ щ. бр. за длъжност „завеждащ служба“ по щата на Районен съд – Балчик.
2.3. ВНАСЯ в заседание на Съдийската колегия на ВСС, за разглеждане и произнасяне.

3. ОТНОСНО: Становище рег. индекс ВСС-10699/09.10.2025 г. от председателя на Окръжен съд – Благоевград относно решение на КСА-СК по протокол № 21/17.09.2025 г., т. 1.3.1 за съкращаване на 1 /една/ щ. бр. за длъжност „ръководител сектор „Регистратура, архив и ФО“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. НЕ ВЪЗРАЗЯВА оставането на работа до 31.12.2025 г. на съдебния служител, заемащ длъжност „ръководител сектор „Регистратура, архив и ФО“ в Окръжен съд – Благоевград.
3.2. ОТЛАГА за разглеждане през м. февруари 2026 г. становището от председателя на Окръжен съд – Благоевград в частта за съкращаване на 1  /една/ щ. бр. за длъжност „ръководител сектор „Регистратура, архив и ФО“.

4. ОТНОСНО: Становище рег. индекс ВСС-15604/13.11.2025 г. от председателя на Районен съд – Елена относно решение на КСА-СК по протокол № 26/05.11.2025 г., т. 3 за трансформиране на 1 /една/ щ. бр. за длъжност „съдебен деловодител“ в 0,5 /половин/ щ. бр. за длъжност „системен администратор“ и 0,5 /половин/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
4.1. ПРИЕМА ЗА СВЕДЕНИЕ становището от председателя на Районен съд – Елена във връзка с решение на КСА-СК по протокол № 26/05.11.2025 г., т. 3 с предложение за трансформиране на 1 /една/ щ. бр. за длъжност „съдебен деловодител“ в 0,5 /половин/ щ. бр. за длъжност „системен администратор“ и 0,5 /половин/ щ. бр. за длъжност „съдебен деловодител“.
4.2. ИЗПРАЩА решението на дирекция „Бюджет и финанси“ към ВСС, за сведение.

5. ОТНОСНО: Искане рег. индекс ВСС-16036/07.11.2025 г. от председателя на Софийски градски съд за разкриване на 8 /осем/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТХВЪРЛЯ искането от председателя на Софийски градски съд за разкриване на 4 /четири/ щ. бр. за длъжност „съдебен помощник“.
5.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 4 /четири/ щ. бр. за длъжност „съдебен помощник“ по щата на Софийски градски съд.
МОТИВИ: Изключително висока натовареност на съда. Броят на делата за разглеждане от един съдия месечно в Софийски градски съд  за първото полугодие на 2025 г. е 32,58 и е несъпоставим с останалите окръжни съдилища. Най-натовареният съд по този показател след СГС е ОС-Хасково с 18,76 дела, следва ОС-Ловеч с 16,58, ОС-Пловдив с 16,54 и т.н. Количеството разглеждани в СГС дела многократно надхвърля натовареността на останалите окръжни съдилища. От статистическите данни е видно, че натовареността на съдиите в СГС е между три и четири пъти по-висока спрямо тази на съдиите в останалите ОС – среден брой дела за разглеждане в ГО в СГС е 24,6 при 7,1 средно за ОС и 17,9 в НО в СГС при 4,5 средно за ОС. С цел подпомагане безспорната свръхнатовареност на съдиите в Софийски градски съд е налице необходимост от разкриване на щатни бройки за длъжност „съдебен помощник“, на които са възложени и редица дейности: възложено е процесуалното представителство на съда по граждански, административни и изпълнителни дела;  разглеждане и произнасяне по постъпили молби за освобождаване от такси, гаранции и депозити по граждански и търговски дела; решения, свързани с достъпа до обществена информация по ЗДОИ и др.
5.3. ВНАСЯ в заседание  на Съдийската колегия на Висшия съдебен съвет, за разглеждане и произнасяне.

6. ОТНОСНО: Искане рег. индекс ВСС-16037/07.11.2025 г. от председателя на Софийски градски съд за:
- отмяна на мораториум за 2 /две/ щ. бр. за длъжност „съдебен секретар“ и 1 /една/ щ. бр. за длъжност „касиер-домакин“, 
- трансформиране на:
3 /три/ щ. бр. за длъжност „системен администратор“, 
1 /една/ щ. бр. за длъжност „счетоводител“ и 
1 /една/ щ. бр. за длъжност „касиер-домакин“ 
		в 
6 /шест/ щ. бр. за длъжност „съдебен деловодител“ 
2 /две/ щ. бр. за длъжност „призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	6.1. ПРЕДЛАГА на Съдийската колегия на Висшия съдебен съвет да ОТМЕНИ наложения с решение по протокол № 31/26.07.2022 г., т. 38.10 мораториум за назначаване на съдебни служители в Софийски градски съд на 2 /две/ щ. бр. за длъжност „съдебен секретар“ и 1 /една/ щ. бр. за длъжност „касиер-домакин“.
МОТИВИ: Отпаднала необходимост от наложения мораториум за назначаване на съдебни служители на разкритите 2 щ. бр. за длъжност „съдебен секретар“ и 1 щ. бр. за „касиер-домакин“ в Софийски градски съд с решение на СК по пр. № 31/26.07.2022 г., разпределени в съдилищата след закриване на АпСпС и СпНС. Искането от председателя на СГС е за трансформиране на посочените щатове е целесъобразно, предвид встъпването на четирима нови съдии в НО, откриване на нов състав в ГО и натовареността на съда, която е изключително висока – за първото полугодие на 2025 г. броя на делата за разглеждане от един съдия месечно е 32,58, при 18,91 средно за ОС. 
6.2. НЕ ВЪЗРАЗЯВА председателят на Софийски градски съд да трансформира щ. бр. за длъжности в съдебната администрация, както следва:
3 /три/ свободни щ. бр. „системен администратор“
1 /една/ свободна щ. бр. „счетоводител“
1 /една/ свободна щ. бр. „касиер-домакин“ /при положително решение на СК на ВСС за отмяна на наложен мораториум от 2022 г./
		в 
6 /шест/ щ. бр. „съдебен деловодител“ 
2 /две/ щ. бр. „призовкар“
6.3. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да определи броя на съдебните служители в Софийски градски съд на 505 /пет стотин и пет/ щ. бр. чрез трансформиране на щ. бр. в съдебната администрация за длъжности, както следва: 
3 /три/ свободни щ. бр. „системен администратор“, 1 /една/ свободна щ. бр. „счетоводител“ и 1 /една/ свободна щ. бр. „касиер-домакин“
		в 
6 /шест/ щ. бр. „съдебен деловодител“ и 2 /две/ щ. бр. „призовкар“.
МОТИВИ: Необходимост във връзка с измененията в Гражданско процесуалния кодекс, в сила от 01.07.2025 г., касаещи заповедното производство, чиито процесуални действия вече се развиват изцяло в електронна среда и доведе до допълнително увеличение натовареността на съдебните деловодители от служба „Връчване на призовки и съдебни книжа“. Вследствие законовите изменения е налице забавяне при обработването на съдебните книжа. Служба ВПСК при СГС отговаря за своевременното и законосъобразно връчване на съдебни книжа, изготвяни от отделенията на СГС, САС, СОС, ВКС и съдилищата включени в Апелативен район София. Към момента службата разполага със 7 щ. бр. за „съдебен деловодител“, което е недостатъчно. За периода 01.07.2025 г. до 27.10.2025 г. в служба ВПСК са постъпили 8 500 ел.заповедни дела и са сканирани и присъединени в ЕИСС около 60 000 документа. С цел осигуряване на равномерна натовареност в административните звена и качествено изпълнение на задълженията на съдебните служители в служба  „Връчване на призовки и съдебни книжа“ е налице е необходимост от нови щ. бр. 
6.4. ВНАСЯ в заседание на Съдийската колегия на Висшия съдебен съвет, за разглеждане и произнасяне.

ПРЕДСЕДАТЕЛ	
		НА КОМИСИЯТА:        /п/
Боян Новански